Source: https://www.zakonypreludi.sk/zz/1999-269
Timestamp: 2020-08-14 17:27:55+00:00
Document Index: 6249118

Matched Legal Cases: ['§ 1', '§ 1', '§ 2', '§ 23', '§ 24', '§ 1', '§ 2', '§ 4', '§ 2', '§ 5', '§ 1']

269/1999 Z. z. Zákon, ktorým sa mení a dopĺňa zákon Národnej rady Slovenskej republiky č. 3/1993 Z. z. o zriadení A... | Aktuálne znenie
269/1999 Z. z.
Zákon č. 269/1999 Z. z.Zákon, ktorým sa mení a dopĺňa zákon Národnej rady Slovenskej republiky č. 3/1993 Z. z. o zriadení Armády Slovenskej republiky v znení neskorších predpisov
Čiastka 115/1999
Platnosť od 29.10.1999 do30.06.2002
Účinnosť od 01.01.2000 do30.06.2002
Zrušený 321/2002 Z. z.
okrem § 1 odseku 6, ktorý nadobúda účinnosť 1. januára 2000.
Aktuálne znenie 01.01.2000 - 30.06.2002
ktorým sa mení a dopĺňa zákon Národnej rady Slovenskej republiky č. 3/1993 Z. z. o zriadení Armády Slovenskej republiky v znení neskorších predpisov
Zákon Národnej rady Slovenskej republiky č. 3/1993 Z. z. o zriadení Armády Slovenskej republiky v znení zákona Národnej rady Slovenskej republiky č. 263/1994 Z. z., zákona Národnej rady Slovenskej republiky č. 166/1995 Z. z., nálezu Ústavného súdu Slovenskej republiky č. 4/1997 Z. z. a zákona č. 343/1997 Z. z. sa mení a dopĺňa takto:
1. V § 1 odsek 5 znie:
„(5) Armádu tvoria jednotlivé druhy vojsk, vojenské zväzky, vojenské základne, vojenské útvary, vojenské zariadenia, vojaci,1a) profesionálni vojaci vyčlenení na plnenie úloh podľa osobitného predpisu1c) a profesionálni vojaci vyčlenení na plnenie úloh na ministerstve obrany, jeho úradoch a zariadeniach a na vojenských súdoch a vojenských prokuratúrach.1d)“.
Poznámky pod čiarou k odkazom 1a, 1c a 1d znejú:
„1a) § 2 zákona č. 370/1997 Z. z. o vojenskej službe.
1c) § 23 zákona č. 370/1997 Z. z.
1d) § 24 zákona č. 370/1997 Z. z.“.
2. V § 1 odsek 6 znie:
„(6) Hlavné druhy vojsk armády sú pozemné sily a vzdušné sily. Na ich riadenie sa zriaďujú veliteľstvá.“.
3. § 2 sa dopĺňa odsekom 4, ktorý znie:
„(4) Pri zabezpečovaní úloh armády koná za armádu vo vymedzenom rozsahu služobný orgán1e) určený hlavným veliteľom ozbrojených síl a ministrom obrany Slovenskej republiky (ďalej len „minister“). V konaní pred súdmi armádu zastupuje ministerstvo obrany.“.
„1e) § 4 ods. 1 zákona č. 370/1997 Z. z.“.
4. § 2b znie:
(1) Armáda sa organizačne člení na vojenské zväzky, vojenské základne, vojenské útvary, vojenské jednotky a vojenské zariadenia.
(2) Koordináciu činnosti a úloh armády, vojenských správ a vojenských zariadení zabezpečuje ministerstvo obrany.
(3) Postavenie a úlohy Vojenskej polície a Vojenského spravodajstva upravujú osobitné zákony.1b)
(4) Generálny štáb armády Slovenskej republiky (ďalej len „generálny štáb“)
a) riadi činnosť armády,
b) zabezpečuje koordináciu činnosti a úloh jednotlivých druhov vojsk a príslušných vojenských zariadení.
(5) Na čele generálneho štábu je náčelník generálneho štábu, ktorý velí vojskám armády. Je podriadený ministrovi, ktorému zodpovedá za výkon svojej funkcie.
(6) Náčelníka generálneho štábu vymenúva a odvoláva prezident Slovenskej republiky na návrh ministra.“.
Vojenská prísaha zložená podľa doterajších predpisov pred 1. novembrom 1999 sa považuje za vojenskú prísahu zloženú podľa § 5 zákona č. 351/1997 Z. z. Branný zákon.“.
Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Národnej rady Slovenskej republiky č. 3/1993 Z. z. o zriadení Armády Slovenskej republiky v znení zákona Národnej rady Slovenskej republiky č. 263/1994 Z. z., zákona Národnej rady Slovenskej republiky č. 166/1995 Z. z., nálezu Ústavného súdu Slovenskej republiky č. 4/1997 a zákona č. 343/1997 Z. z., ako vyplýva zo zmien a doplnení vykonaných týmto zákonom.
Tento zákon nadobúda účinnosť 1. novembra 1999 okrem § 1 odseku 6, ktorý nadobúda účinnosť 1. januára 2000.